**Azərbaycan Respublikasının İnzibati Xətalar Məcəlləsində**

**dəyişikliklər edilməsi haqqında**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 17-ci bəndini rəhbər tutaraq, “Qiymətli kağızlar bazarı haqqında” Azərbaycan Respublikasının [2015-ci il 15 may tarixli 1284‑IVQ nömrəli](file:///C:\Users\Natiq\AppData\Roaming\31402) Qanununun tətbiqi ilə əlaqədar **qərara alır:**

Azərbaycan Respublikası İnzibati Xətalar Məcəlləsinin (Azərbaycan Respublikasının Qanunvericilik Toplusu, 2016, № 2, I kitab, maddə 202, № 3, maddələr 397, 403, 429, № 4 maddələr 631, 647, 654, № 5 maddələr 835, 846, № 6 maddələr 997, 1010, № 7, maddələr 1247, 1249; Azərbaycan Respublikasının [2016-cı il 30 sentyabr tarixli 332-VQD nömrəli](http://e-qanun.az/framework/32184) Qanunu) aşağıdakı dəyişikliklər edilsin:

1. 419-cu maddə üzrə:

1.1. adında “qiymətlərlə manipulyasiya” sözləri “manipulyasiyalar” sözü ilə əvəz edilsin;

1.2. dispozisiyada “qiymətlərlə manipulyasiyaya” sözləri “manipulyasiyalara” sözü ilə əvəz edilsin;

1.3. “Qeyd” hissəsi aşağıdakı redaksiyada verilsin:

“Qeyd:

1. Bu Məcəllənin 419-cu maddəsində “manipulyasiyalar” dedikdə, “Qiymətli kağızlar bazarı haqqında” Azərbaycan Respublikası Qanununun 78.4-cü maddəsində nəzərdə tutulmuş hərəkətlər başa düşülür.

2. Bu Məcəllənin 419-cu maddəsi həmin maddədə göstərilən əməllər Azərbaycan Respublikasının Cinayət Məcəlləsinin müvafiq maddəsinə əsasən cinayət məsuliyyətinə səbəb olmadıqda tətbiq edilir.”.

2. 420-ci maddə üzrə:

2.1. adında “xidməti” sözü “insayd” sözü ilə əvəz edilsin;

2.2. dispozisiyada “xidməti istifadə üçün nəzərdə tutulmuş” sözləri “insayd” sözü ilə əvəz edilsin;

2.3. “Qeyd” hissəsinin 1-ci bəndi aşağıdakı redaksiyada verilsin:

“1. Bu maddədə “insayd məlumat” və “insayder” dedikdə, “Qiymətli kağızlar bazarı haqqında” Azərbaycan Respublikası Qanununun müvafiq olaraq 78.2-ci və 79.1-ci maddələrində nəzərdə tutulmuş məlumat və şəxslər başa düşülür.”.

3. 424-cü maddənin dispozisiyasında “dövlət qeydiyyatına” sözləri “qeydiyyata” sözü ilə əvəz edilsin.

**İlham Əliyev**

**Azərbaycan Respublikasının Prezidenti**

Bakı şəhəri, 11 noyabr 2016-cı il

№ 387-VQD